Dulig: Rólu Ruskeje spóznać
Drježdźany. Hladajo na syły ćěkancow w Europje sakski minister za hospodarstwo Martin Dulig (SPD) Němsku a EU namołwja, z Ruskej zaso do rozmołwy přińć. „Dyrbimy geopolistiski wuznam Ruskeje spóznać. Je tójšto temow, kotrež dyrbjeli z Ruskej rozjimać, mjez druhim połoženje na Bliskim wuchodźe“, rjekny Dulig dźensa w Drježdźanach.
Němska njetrjeba płaćić
Luxemburg. Němska njeje winowata, wobydlerjam druhich krajow EU, kotřiž so tule za dźěłom rozhladuja, dołhodobnje socialnu pomoc płaćić. To je Europske sudnistwo dźensa rozsudźiło. Potrjecheni su tež ludźo z druhich krajow EU, kotřiž su wěsty čas w Němskej dźěło měli, po tym pak bjezdźěłni byli. Sudnistwo tak dotalnu praksu w Němskej wobkrući. W Čěskej lědma ćěkancy
Praha. Čěska policija je po wožiwjenju pomjeznych kontrolow mjez Němskej a Awstriskej dotal 81 ćěkancow našła, kaž dźensa zdźělichu. To je snadnje wjace hač minjene dny. Poprawom běchu tam wočakowali, zo so wjele wjace ćěkancow za puć po Čěskej do zapadneje Europy rozsudźi. Najwjace z nich je ze Syriskeje a Afghanistana.
pol_Latn szl_Latn kea_Latn szl_Latn slk_Latn